મહિલા અને તેની 16 વર્ષની દીકરીના ગેંગરેપના આરોપી સ્વયંભૂ બાબા આશભાઇ અંગે એક પછી એક નવા ખુલાસા થઇ રહ્યાં છે. દિલ્હીના પોશ વિસ્તાર હૌજ ખાસમાં આશ્રમ બનાવનાર આશુ બાબા નામ બદલીને લોકોની આંખોમાં ધૂળ ફેંરતો રહ્યો હતો. આશુ બાબાનું અસલી નામ આસિફ ખાન છે, પરંતુ જ્યોતિષી બની કમાણીના ઇરાદાથી નામ બદલીને આશુ ભાઇ બની ગયા. એટલું જ નહીં તેઓ લોકોને કર્મકાંડના નામ પર મોટી રકમ પણ ચાઉં કરતો હતો. આજે આશુ ભાઇ ગુરૂજીના નામે કરોડોની સંપત્તિ હોવાની પણ ચર્ચા છે.